CELEX: 62007TN0476
Language: lt
Date: 2007-12-13 00:00:00
Title: Byla T-476/07 2007 m. gruodžio 13 d. pareikštas ieškinys byloje Evropaïki Dynamiki prieš Frontex

23.2.2008   
            
            
               LT
            
            
               Europos Sąjungos oficialusis leidinys
            
            
               C 51/55
            
         2007 m. gruodžio 13 d. pareikštas ieškinys byloje Evropaïki Dynamiki prieš Frontex
   
   (Byla T-476/07)
   (2008/C 51/100)
   Proceso kalba: anglų
   Šalys
   
      Ieškovė: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atėnai, Graikija), atstovaujama advokato N. Korogiannakis
   
      Atsakovė: Europos operatyvaus bendradarbiavimo prie Europos Sąjungos valstybių narių išorės sienų valdymo agentūra (toliau — Agentūra)
   Ieškovės reikalavimai
   
               —
            
            
               Panaikinti Agentūros sprendimą, kuriuo ieškovės pateiktas pasiūlymas buvo įvertintas neigiamai ir nuspręsta sutartį sudaryti su laimėjusiu konkurso dalyviu.
            
         
               —
            
            
               Priteisti iš Agentūros ieškovei sumokėti žalos, patirtos dėl nagrinėjamos pirkimų konkurso procedūros, atlyginimą — 500 000 eurų.
            
         
               —
            
            
               Priteisti iš Komisijos (DIGIT) ieškovės teisines ir kitas išlaidas, susijusias su šio ieškinio pareiškimu, net jei jis būtų atmestas.
            
         
               —
            
            
               Priteisti iš Agentūros ieškovės teisines ir kitas išlaidas, susijusias su šio ieškinio pareiškimu.
            
         Ieškinio pagrindai ir pagrindiniai argumentai
   Ieškovė pateikė pasiūlymą atsakovės paskelbtame atvirame pirkimo konkurse dėl su informacinėmis technologijomis susijusių paslaugų teikimo ir techninės bei programinės įrangos licencijų (OL 2007/S 114-139890). Ieškovė ginčija atsakovės 2007 m. spalio 3 d. sprendimą, atmetantį ieškovės pasiūlymą ir informuojantį ją, jog sutartis bus sudaryta su kitu konkurso dalyviu.
   Grįsdama savo ieškinį, ieškovė teigia, jog atsakovė pažeidė pareigą motyvuoti pagal EB 253 straipsnį ir taikė vertinimo kriterijus, kurie nebuvo aiškiai pateikti skelbime apie pirkimą. Be to, ieškovė tvirtina, jog atsakovė padarė akivaizdžių vertinimo klaidų.